[{"text_idx": "#000001", "text": "2003ko otsailaren 20an itxi zuen Guardia Zibilak, Espainiako Auzitegi Nazionalaren aginduz, 'Euskaldunon Egunkaria'. Eraso judizial hark izugarrizko lurrikara politikoa eragin zuen Euskal Herrian, eta jasotako elkartasuna eta gizartearen erantzuna ere tamaina berekoa izan zen."}, {"text_idx": "#000013", "text": "\u2014Hiru: Goizegi omen zen, ez zegoelako aski irakurlerik, aski publizitaterik, aski kazetaririk."}, {"text_idx": "#000022", "text": "\u2014Eta BERRIA sortzen. Berria Sortzen-eko taldekideek eta egunkari berriaren karguek Damoklesen ezpata bailitzan kartzela zuten buru gainean. Ez da figura literario bat, arrisku bizia baizik."}, {"text_idx": "#000024", "text": "Egunkaria-tik BERRIAra katea ez da eten. Bietan hizkuntza-komunitatearen ekimena izan baita sakoneko lotura. Herri ekimenik gabe Egunkaria-k ez zuen aurrera egingo. Gizarte zibil antolaturik gabe BERRIA ez zen sortuko eta ez zuen aurrera egingo. Bietan, hizkuntza-komunitateak bere gain hartu zuen erantzukizuna."}, {"text_idx": "#000025", "text": "Komunitatearen parte hartzea, herri ekimenaren formula ez dira iraganekoak, ez daude kadukatuta. Globalizazioaren garai honetan inoiz baino beharrezkoagoa izango da hizkuntza-komunitatea bere lanabes eta tresnen jabe, arduradun eta kudeatzaile izatea."}]